CELEX: 22007D0055
Language: mt
Date: 2007-06-08 00:00:00
Title: Deċiżjoni tal-Kumitat Konġunt taż-ŻEE Nru 55/2007 tat- 8 ta' Ġunju 2007 li temenda l-Anness XV (Għajnuna mill-istat) tal-Ftehim taż-ZEE

11.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 266/15
               
            DEĊIŻJONI TAL-KUMITAT KONĠUNT TAŻ-ŻEE
      Nru 55/2007
      tat-8 ta' Ġunju 2007
      li temenda l-Anness XV (Għajnuna mill-istat) tal-Ftehim taż-ZEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XV tal-Ftehim kien emendat bid-Deċiżjoni tal-Kumitat Konġunt taż-ŻEE Nru 29/2007 tas-27 ta' April 2007 (1).
               
            
                  (2)
               
               
                  Id-Direttiva tal-Kummissjoni 2006/111/KE tas-16 ta' Novembru 2006 dwar it-trasparenza tar-relazzjonijiet finanzjarji bejn l-Istati Membri u l-impriżi pubbliċi kif ukoll dwar it-trasparenza finanzjarja f'ċerti impriżi (2) għandha tkun inkorporata fil-Ftehim.
               
            
                  (3)
               
               
                  Id-Direttiva 2006/111/KE tħassar id-Direttivi tal-Kummissjoni 80/723/KEE (3), 85/413/KEE (4), 93/84/KEE (5), 2000/52/KE (6) u 2005/81/KE (7) li huma inkorporati fil-Ftehim u li konsegwentement għandhom jitħassru skond il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XV tal-Ftehim għandu jiġi emendat kif ġej:
      
                  1.
               
               
                  Il-punt 1a (id-Deċiżjoni tal-Kummissjoni Nru 2496/96/ECSC) għandu jkun rinumerat bħala punt 1aa.
               
            
                  2.
               
               
                  Il-punt li ġej għandu jiġi miżjud wara l-punt 1 (id-Direttiva tal-Kummissjoni Nru 80/723/KEE):
                  
                              “1a.
                           
                           
                              
                                 32006 L 0111: Id-Direttiva tal-Kummissjoni 2006/111/KE tas-16 ta’ Novembru 2006 dwar it-trasparenza tar-relazzjonijiet finanzjarji bejn l-Istati Membri u l-impriżi pubbliċi kif ukoll dwar it-trasparenza finanzjarja f’ċerti impriżi (ĠU L 318, 17.11.2006, p. 17).
                              Id-dispożizzjonijiet tad-Direttiva għandhom, għall-għanijiet ta’ dan il-Ftehim, jinqraw bl-addattamenti li ġejjin:
                              
                                          (a)
                                       
                                       
                                          it-terminu ‘Kummissjoni’ għandu jinqara ‘Awtorità ta’ Sorveljanza kompetenti kif definita fl-Artikolu 62 tal-Ftehim taż-ŻEE’;
                                       
                                    
                                          (b)
                                       
                                       
                                          It-terminu ‘kummerċ bejn l-Istati Membri’ għandu jaqra ‘kummerċ bejn il-Partijiet Kontraenti’.”
                                       
                                    
                        
            
                  3.
               
               
                  It-test ta' punt 1 (id-Direttiva tal-Kummissjoni 80/723/KEE:) għandu jitħassar.
               
            Artikolu 2
      Id-dokumenti testwali tad-Direttiva 2006/111/KE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-9 ta' Ġunju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
      
         Magħmul fi Brussell, 8 ta' Ġunju 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 209, 9.8.2007, p. 52.
      
         (2)  ĠU L 318, 17.11.2006, p. 17.
      
         (3)  ĠU L 195, 29.7.1980, p. 35.
      
         (4)  ĠU L 229, 28.8.1985, p. 20.
      
         (5)  ĠU L 254, 12.10.1993, p. 16.
      
         (6)  ĠU L 193, 29.7.2000, p. 75.
      
         (7)  ĠU L 312, 29.11.2005, p. 47.
      
         (*)  Ebda ħtiġiet kostituzzjonali m'huma indikati.